== Gamle ritualer ved midsommer ==
[[Fil:Astrup Jonsokbål.jpg|thumb|''Sankthansbål'', maleri af [[Nikolai Astrup (maler)|Nikolai Astrup]], [[1912]].]]
[[Fil:Årsnäs, Midsummer of 69 (3).JPG|thumb|I [[Sverige]] fejres ''midsommarafton'', lagt til en [[fredag]] i perioden 19.–25. juni. En majstang juni [[1969]].]]
[[Fil:1991 CPA 6361 (2).jpg|thumb|Sovjetrussisk [[frimærke]] fra [[1991]] med motiv fra [[lettisk]] ''līgo'' (midsommeraften).]]
Midsommer fejredes med sang og druk, især omkring [[helligkilde]]rne. [[Kirsten Piils Kilde]] blev angiveligt fundet en midsommernat i [[1583]]. Der var [[magi]] i luften, og havde man brug for [[planter]] med ekstra styrke, gjaldt det om at samle dem den nat. En [[røn]]negren ophængt over døren beskyttede mod [[heks]]e. Ifølge [[folketro]]en kunne forelskede piger hænge to [[sankthansurt]]er op under [[Loft (flade)|lofts]][[bjælke]]n for at se fremtiden. Voksede planterne bort fra hinanden, var der ikke håb om, at forelskelsen var gengældt. Voksede de derimod mod hinanden, så det lyst ud. Kvinder skulle passe på ikke at blive stukket af [[sankthansorm]]en i løbet af festen. Det blev man angiveligt [[Graviditet|gravid]] af. I [[1740'erne]] blev det forbudt at blusse på midsommeraften, men det viste sig umuligt at håndhæve forbuddet.<ref name=autogeneret1>Søren Poder: "Den magiske midsommernat", ''Kalundborg Folkeblad'', 22. juni 2002</ref>
Traditioner Folkeminde